Publication: Magyar Közlöny
Issue: MK-1999-71 (Year: 1999, Number: 71)
Era: 1990-2004
Section: a 31/1999. (VIII. 13.) OM rendelethez
Paragraph Index: 545

1. A képzési cél Ifjúsági védőnők képzése, akik alkalmasak a védőnőképzés során elsajátított ismeretanyagra, szakmai kézségekre és megelőző (preventív) szemléletre alapozva a közés felsőoktatásban, a szakképzési rendszerben, a felnőttoktatás keretei között, valamint általában a fiatalok körében az önálló és felelősségteljes egészségfejlesztő tevékenységre, az iskolai egészségnevelésben történő aktív közreműködésre. Ezen túlmenően alkalmasak az ifjúságegészségügyi gondozás speciális tennivalóinak ellátására. A képzés feladata Az ifjúsági védőnő ismerje: — a megelőző módszereket és azok intézményi hátterét, — az ifjúság egészséges életmódjára, valamint egészséges környezetének megteremtésére vonatkozó tudnivalókat, — a stresszhelyzetek megelőzésének, megoldásának és konfliktusok kezelésének életkorspecifikus módszereit, — a szexuális kultúrával és a családtervezéssel, a nemi érintkezés útján terjedő betegségek megelőzésével kapcsolatos tudnivalókat, — a szenvedélybetegségeket, ezek káros hatásait és a rászokás elkerülésének módjait, — a hivatásukkal kapcsolatos közalkalmazotti, egészségügyi, szociális és a közoktatási, valamint a gyermek jogáról szóló törvényeket, jogszabályokat, — működésüknek kompetenciakörét, — a fiatalok általános fizikai teherbíró-képességével kapcsolatos kívánalmakat, — a könnyített és gyógytestnevelés besorolási rendjét, — az iskolai teljesítmény sajátos zavarait. Legyen jártas: — a testi, szellemi fejlődés ellenőrzésében és regisztrálásában, — a szűrővizsgálatok végzésében, elváltozás esetén szakellátásra irányításban és utógondozásban, — krónikus beteg gyermekek életvitelének segítésében, iskolai és családon belüli környezetben, — az iskolai (ifjúságvédelmi) mentálhigiénés, szexuális, pályaválasztási stb. tanácsadás végzésében, — balesetmegelőzésben és elsősegélynyújtásban, — a közösségben mutatkozó fertőző betegségek jeleinek felismerésében és a megelőző intézkedések megtételében, — magatartási és emocionális zavarokkal küzdő gyermekek segítésében, — egészségtani ismeretek elméleti és gyakorlati feldolgozása során való közreműködésben, — a fiatalok egészségkultúrájának és egészségmegtartásának alakításában, — különféle tanfolyamok (elsősegélynyújtó, csecsemőgondozó stb.), vetélkedők szervezésében, — a fiatalok egészségmegtartásával kapcsolatos szülői értekezleteken való közreműködésben, — az intézmények közegészségügyi helyzetének javítására vonatkozó javaslatok megtételében, — a védőoltással kapcsolatos szervezési feladatok ellátásában, az iskola-egészségügyi adminisztráció végzésében, — a fiatalok egészségmegtartásával kapcsolatos szülői tanácsadásban.

Source: https://magyarkozlony.hu/hivatalos-lapok/0bb30f650f707a1bbd81a9b6a23a466fe3f6f0cb/dokumentumok/1306f59a2296ea68bd4430198c5a26fda3b9f043/letoltes